section_heading: Projekt i izgradnja
paragraph_text: Mauretaniju i blizanac Lusitaniju projektirao je Cunardov brodograđevni inženjer Leonard Peskett koji je u suradnji s brodogradilištima Swan Hunter i John Brown razradio planove za brzi oceanski brod s predviđenom brzinom od 24 čvora u optimalnim vremenskim uvjetima, potrebnom za održavanje ugovora poštanskih subvencija. Peskettova originalna konfiguracija iz 1903. predviđala je brod s tri dimnjaka i klipnim strojevima. Fotografije divovskog modela brodova u takvoj konfiguraciji objavljene su u magazinu Shipbuilder's. Cunard je 1904. umjesto klipnih motora odlučio ugraditi Parsonsovu novu turbinsku tehnologiju te je Peskett projetku dodao četvri dimnjak i primijenio dodatne modifikacije prije početka same izgradnje.